
מדינת ישראל
משרד החינוך 

המשנה למנהלת הכללית
אגף רכש מכרזים והתקשרויות
ירושלים, ‏18 באפריל 2017
כב' ניסן תשע"ז
מכרז 7/3.2017 : הפעלת תוכנית להעצמת מורים המלמדים תלמידים במצבי סיכון ולהעצמת התלמידים
הבהרה 1

סיכום תשובות לשאלות שהגיעו עד לתאריך 30.03.2017
1. כללי

1. המועד האחרון להגשת הצעות למכרז שבנדון הינו 8.5.2017 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 

יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


9. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
10. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL
11. המציע הזוכה מחויב לבצע את פעילות נשוא המכרז באופן ישיר.

12. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 1 - מבוא
סעיף 1.3, עמוד 3
הכוונה באמור בסעיף זה היא שבמידה וההתקשרות עם הקבלן הינה במהלך שנתיים קלנדריות, במקרה זה ההתקשרות תיהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.
3. פרק 2 - הגורמים אליהם מופנה המכרז (דרישות סף)
1. סעיף 2.1.1, עמוד 4
כאמור בסעיף זה במכרז, על המציע לפרט בהצעתו (נספח 5) את כל התמיכות, הקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא.
2. סעיף 2.4.5, עמוד 5
הסעיף נשאר ללא שינוי.
3. סעיף 2.5, עמוד 5
כאמור בסעיף זה במכרז, לצורך עמידה בתנאי הסף על המציע לעמוד בתנאי הסף בעצמו ולא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע.
4. פרק 3 - הגדרות
סעיף 3.16, עמוד 6
המחוזות המפורטים בהגדרה זו כוללים בתוכם את המחוז החרדי.
5. פרק 4 - תיאור הפרוייקט והיקפו
1. סעיף 4.3, עמוד 8
(1) על הקבלן להפעיל מנחה פעילות לכל קבוצת מורים ולכל קבוצת תלמידים הלומדים בבתי ספר ובמכרז חינוך בהתאם לכמויות המתוארות בסעיפים 4.3.2, 4.3.3  ו- 4.12.
(2) הקבלן אינו נדרש לאתר את בתי הספר, היחידה (האגף) בוחרת את בתי הספר עפ"י הקריטריונים ותעביר רשימה של בתי"ס שנבחרו לקבלן הזוכה.
2. סעיף 4.5.1, עמוד 10
באחריותו של המנחה של המפגש הקבוצתי לטפל בכל מכלול הפעילויות המתוארות בסעיף זה לרבות המפגשים הפרטניים והצפייה בשיעורים.
3. סעיף 4.5.2, עמוד 10
לא ניתן לאחד מפגשים קבוצתיים של מס' מוסדות באותו איזור.
4. סעיף 4.7, עמוד 11
לא ניתן לקיים מפגשים ארציים ולא ניתן לקיים מפגשים קבוצתיים בטכנולוגיית למידה מרחוק.
5. סעיף 4.9.2, עמוד 12
הקבלן יכול לבחור להעסיק מנחים בכל צורת העסקה שיבחר ובתנאי שהם יעמדו בכל הדרישות המוגדרות בסעיף 5.13 במכרז.
6. סעיף 4.10.12, עמוד 13
כמדי חודש בחודשו יש להגיש דוחות פדגוגיים ודוחות כספיים כולל האסמכתאות המתאימות לכך.
7. סעיף 4.12, עמוד 13
הסעיף נשאר ללא שינוי.

6. פרק 5 - כח האדם של הקבלן והאמצעים הנדרשים לביצוע המכרז
1. סעיף 5.3, עמוד 14
(1) המשרד יבדוק את התאמתו מבחינה מקצועית של כל עובד עפ"י הדרישות המוצגות בסעיף 5.13 למכרז.
(2) במועד הגשת ההצעה על המציע להציג את אנשי הצוות המפורטים בסעיף 13.3 למכרז.
2. סעיף 5.8, עמוד 15
על הקבלן לשלם לכל העובדים המופעלים על ידו במסגרת מכרז זה על פי כל דין.
3. סעיף 5.13.1, עמוד 16
כמענה לדרישה זו המציע רשאי להציג כל ניסיון רלוונטי, בין אם הפעילות בוצעה על ידי המנהל המוצע במסגרת עבודתו אצל המציע ובין אם לא.
4. סעיף 5.15, עמוד 17
התשתית הממוחשבת, כאמור בסעיף זה, הינה מערכת לשימושו הפנימי של הקבלן לצורך ניהול ותפעול הפרויקט.

7. פרק 6 - פיצוי מוסכם
סעיף 6.2, עמוד 18
הסעיף נשאר ללא שינוי.

8. פרק 7 - חפיפה
סעיף 7, עמוד 19
הפעילות נשוא מכרז זה לא הופעלה עד כה ע"י קבלן.
9. פרק 8 - זכויות יוצרים
סעיף 8.6, עמוד 20
כאמור בסעיף זה במכרז, במקרה והקבלן טוען לזכויות יוצרים לתכנית עליו להודיע על כך בכתב ומראש למשרד. אם התכנית מוצעת במסגרת הצעתו למכרז זה עליו להודיע על כך במסגרת מסמכי המכרז.
המשרד יהיה רשאי לדרוש הכנסת שינויים והתאמות במסגרת הפרוייקט. במקרה זה יעביר הקבלן את הזכויות על התוכנות המתאימות, לידי המשרד.
10. פרק 10 - אחריות משפטית
1. סעיף 10.1, עמוד 22 
הסעיף נשאר ללא שינוי.

2. סעיף 10.2, עמוד 22
הסעיף נשאר ללא שינוי.

3. סעיף 10.6, עמוד 22
הסעיף נשאר ללא שינוי.

11. פרק 11 - ביטוח
1. סעיף 11, עמוד 23
יש לשנות את הפסקה הראשונה בסעיף זה כדלקמן: "הקבלן מתחייב לרכוש, ולקיים באמצעותו ואו באמצעות מי מטעמו את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך, את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן".
יתר הסעיפים נשארים ללא שינוי.
2. סעיף 11.4, עמוד 25
ניתן להחליף בפסקה האחרונה בסעיף זה, בשורה 5, את המילים "שנה בשנה" במילים "תקופת ביטוח". 
יתר המילים נשארות ללא שינוי.

12. פרק 12 - תנאי תשלום
1. סעיף 12.1, עמוד 26
באחריות המציע לבדוק מהן העלויות הכרוכות בהתחברות ובשימוש בפורטל הספקים הממשלתי.
2. סעיף 12.7, עמוד 26
כאמור בסעיף זה ובתת סעיפיו, ככל שאחוז התשומות המיועדות למימון שכר העבודה (כפי שיוצהר ע"י המציע בהצהרה הנדרשת בסעיף 23.1.8 למכרז) נמוך מ- 70% יחולו על המציע כללי ההצמדה המפורטים בסעיף 12.7.1 בגין שירותים שאינם עתירי שכר, אחרת, יחולו על המציע כללי ההצמדה המפורטים בסעיף 12.7.2 בגין שירותים עתירי שכר.
13. פרק 13 - מבנה ותכולת ההצעה
סעיף 13, עמוד 28
הסעיף נשאר ללא שינוי.

14. פרק 14 - הקריטריונים לבחירת הקבלן
1. סעיף 14.1.2, עמוד 30
הסעיף נשאר ללא שינוי.

2. סעיף 14.6, עמוד 31
יש למחוק סעיף זה.
15. פרק 17 - המשרד רשאי
סעיף 17.7, עמוד 40
הסעיף נשאר ללא שינוי.

16. פרק 18 - יחסי הצדדים
סעיף 18.6, עמוד 34
הסעיף נשאר ללא שינוי.

17. פרק 23 - מסמכים נדרשים ותנאי מסירת ההצעה
1. סעיף 23.1.5 ג', עמוד 39
לאישור זה לא קיים פורמט מובנה.
2. סעיף 23.1.8, עמוד 40
כאמור בסעיף זה, על המציע להצהיר בצירוף אישור רו"ח מהו האחוז של מרכיב תשומותיו המיועד למימון שכר עבודה במסגרת מכרז זה.
לאסמכתא זו לא קיים פורמט מובנה.
18. נספח מספר 2 – חוזה שימוש בפורטל ספקים

פרק 5 - הגבלת אחריות
1. סעיף 5.4, עמוד 47
הסעיף נשאר ללא שינוי.

2. סעיף 5.5, עמוד 47
הסעיף נשאר ללא שינוי.

19. נספח מספר 3 – חוזה התקשרות

1. סעיף 4.4, עמוד 58
הקבלן, בהתאם למעמדו המשפטי וצורת ההתאגדות שלו, יגיש חשבוניות לתשלום בהתאם להנחיות רשות המיסים ועל פי כל דין.
2. פרק 11 - יחסי הצדדים
סעיף 11.4, עמוד 60
הסעיף נשאר ללא שינוי.

3. פרק 12 - אחריות משפטית
(1) סעיף 12.1, עמוד 61 
הסעיף נשאר ללא שינוי.

(2) סעיף 12.2, עמוד 61 
הסעיף נשאר ללא שינוי.

(3) סעיף 12.6, עמוד 61
הסעיף נשאר ללא שינוי.

4. פרק 13 - ביטוח
(1) סעיף 13, עמוד 62
יש לשנות את הפסקה הראשונה בסעיף זה כדלקמן: "הקבלן מתחייב לרכוש, ולקיים באמצעותו ואו באמצעות מי מטעמו את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך, את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן".
יתר הסעיפים נשארים ללא שינוי.
(2) סעיף 13.4, עמוד 64
ניתן להחליף בפסקה האחרונה בסעיף זה, בשורה 5, את המילים "שנה בשנה" במילים "תקופת ביטוח". 

יתר המילים נשארות ללא שינוי.

5. נספח ביטוח- אישור קיום ביטוחים
(1) פסקה פותחת
ניתן להחליף את המילים "בהתאם למכרז" במילים "בקשר למכרז".

(2) פסקה פותחת
ניתן להחליף את המילה "וחוזה" במילים "בקשר לחוזה".

(3) ס"ק 1 א'
ניתן להוסיף לאחר המילים "אחריותו החוקית" את המילים "של צד ב'".
(4) ס"ק 1 ב'
ניתן להחליף את המילים "לא יפחת מסך" במילה  "בסך".
(5) ס"ק 1 ב'
ניתן למחוק את המילה "(שנה)" ככל שתקופת הביטוח שונה משנה.

(6) ס"ק 1 ד'
ניתן להוסיף בסוף הסעיף את המילים "היה ויחשבו לעובדי הקבלן/ צד ב".

(7) ס"ק 2 א'
ניתן להוסיף לאחר המילים "אחריותו החוקית" את המילים "של צד ב'"

(8) ס"ק 2 ב'
ניתן להחליף את המילים "לא יפחת מסך" במילה  "בסך"

(9) ס"ק 2 ב'
ניתן למחוק את המילה "(שנה)" ככל שתקופת הביטוח שונה משנה.

(10) ס"ק 2 ו'
הסעיף נשאר ללא שינוי.

(11) ס"ק 2 ז'
ניתן להחליף את המילים "וכל הפועלים מטעמו" במילים "ובגין כל הפועלים מטעמו".

(12) ס"ק 3 א'
ניתן להוסיף לאחר המילים "אחריותו המקצועית" את המילה "החוקית" ובנוסף, לאחר המילים "הפוליסה החוקית" להוסיף את המילים "אחריותו החוקית של צד ב' בגין".

(13) ס"ק 3 א'
ניתן למחוק את המילה "כל" לפני המילה "נזק".

(14) ס"ק 3 א'
ניתן להחליף את המילים "בהתאם למכרז" במילים "בקשר למכרז".

(15) ס"ק 3 ב'
ניתן להחליף את המילים "לא יפחת מסך" במילה  "בסך"

(16) ס"ק 3 ב'
ניתן למחוק את המילה "(שנה)" ככל שתקופת הביטוח שונה משנה.

(17) ס"ק 3 ב' (5)
ניתן למחוק את המילה "הארכת" והמילה "לפחות".
(18) ס"ק 3 ד'
ניתן להחליף את המילה "והפועלים" במילים "ובגין הפועלים".
(19) ס"ק 4 ב'
ניתן להחליף את המילה "צמצום" במילים "שינוי לרעה".

(20) ס"ק 4 ב'
ניתן למחוק את המילה "לפחות".

(21) ס"ק 4 ג'
הסעיף נשאר ללא שינוי.

(22) ס"ק 4 ו'
ניתן להוסיף בסוף הסעיף את המילים "בקשר לנשוא הסכם/אישור זה".

(23) ס"ק 4 ז'
ניתן להחליף את המילים "לא יפחתו מהמקובל" במילים "יהיו על פי".

(24) ס"ק 4 ז'
ניתן לציין את המילה "2013" לאחר המילה "ביט".

20. נספח מספר 4 – תקנות למניעת העסקה של עברייני מין
הקבלן הזוכה יידרש להעביר למשרד ביחס לכל עובדיו בפרוייקט אישור משטרה כי אין מניעה להעסקתם במסגרת במכרז זה, כל זאת כאמור בסעיף 5.13 במכרז ובנספח זה.
21. נספח מספר 5 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.

2. המציע רשאי למלא את חוברת ההצעה בכל דרך שיבחר (כתב יד/ מסמך WORD  מודפס) כל עוד שימולאו כל הפרטים במקומות המיועדים לכך בצורה קריאה וברורה.
3. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
4. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
5. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
6. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

